stanford-oval/wikipedia huggingface dataset:
แอมฟรอมบาร์เซโลนา
ประวัติ

เริ่มแรกเดิมที Emanuel Lundgren (หัวหน้าวง) ได้เริ่มแต่งเพลงเก็บไว้ และเริ่มอัดเพลงที่ห้องของตัวเอง โดยระหว่างทำการอัดเสียงเขาได้ชักชวนเพื่อนๆ มาร่วมแจม ทั้งร้องเพลง ทั้งเล่นดนตรี ทำให้ในอัลบั้ม Let Me Introduce My Friends มีเสียงเครื่องดนตรีมากมาย อาทิ แบนโจ แอคคอร์เดียน คาซู หลังจากนั้นไม่นานเขาเค้าก็ออกขายอีพีชุดนี้ เพียงไม่กี่ชุด แต่หลังจากนั้น ความงามและความไพเราะของเสียงดนตรีจากวง “I’m From Barcelona” ก็ขยายตัวในกลุ่มกว้างขึ้น จนในที่สุด พวกเขาทั้ง 29 คนก็ได้เซ็นสัญญากับอีเอ็มไอสวีเดนและได้ออกอัลบั้มแรกในชีวิตของพวกเขา
ใน พ.ศ. 2549 ทางวงได้ออกอีพีชื่อ Don't Give Up on Your Dreams, Buddy! และอัลบั้มเต็มชื่อ Let Me Introduce My Friends ทั้งสองชุดได้รับการวิพากษ์วิจารณ์เป็นอย่างดี
มิวสิกวิดีโอ

Collection of Stamps โดย Daniel Eskils และ Johan Junker
We're From Barcelona โดย Andreas Nilsson และ Rasmus Hägg
แหล่งข้อมูลอื่น

www.imfrombarcelona.com เก็บถาวร 2006-08-13 ที่ เวย์แบ็กแมชชีน - เว็บไซต์อย่างเป็นทางการ
Article about I'm from Barcelona
แอมอะไลฟ์

| "แอมอะไลฟ์ I'm Alive"> เพลงโดยเซลีน ดิออน.จากอัลบั้มอะนิวเดย์แฮสคัม |
| --- | --- |
วางจำหน่าย: 12 สิงหาคม พ.ศ. 2545
แนวเพลง: ป๊อป
ความยาว: 3:30  (Album Version)  3:28  (Humberto Gatica Mix)  3:06  (The Wake Up Mix) 
ค่ายเพลง: โคลัมเบีย อีพิก
ผู้ประพันธ์เพลง: Kristian Lundin, Andreas Carlsson
โปรดิวเซอร์: Kristian Lundin, Ric Wake, Richie Jones
"แอมอะไลฟ์" (อังกฤษ: I'm Alive) คือซิงเกิลทางการค้าที่ 2 ของอัลบั้ม อะนิวเดย์แฮสคัม ของเซลีน ดิออน วางจำหน่ายเมื่อ 12 สิงหาคม พ.ศ. 2545
เพลง "แอมอะไลฟ์" เป็นผลงานการประพันธ์และอำนวยการสร้างโดย Kristian Lundin และ Andreas Carlsson ผู้ทำงานให้กับเซลีนมาแล้วในปี พ.ศ. 2542 ในเพลง "แดทส์เดอะเวย์อิทอิส" เพลงนี้เป็นเพลงประกอบภาพยนตร์เรื่อง Stuart Little 2
มิวสิกวิดีโอเพลง "แอมอะไลฟ์" อำนวยการสร้างโดย Dave Meyers ระหว่างวันที่ 24-25 พฤษภาคม พ.ศ. 2545 แพร่ภาพเมื่อ 10 มิถุนายน พ.ศ. 2545 ซึ่งมี 2 แบบ คือ มี/ไม่มีภาพจากภาพยนตร์เรื่อง Stuart Little 2
"แอมอะไลฟ์" กลายเป็นเพลงนิยมระดับโลก คว้าอันดับ 1 ในโปแลนด์ (5 สัปดาห์), ฮ่องกง และ แคนาดาชาร์ตเพลงผู้ใหญ่ร่วมสมัยเบลเยี่ยม 50,000 แผ่น (สถานะ:พลาตตินัม) แผ่นและฝรั่งเศส 250,000 แผ่น (สถานะ:โกลด์)
เซลีน เคยแสดงสดเพลงนี้ในมหรสพชุด อะนิวเดย์... ณ โรงอุปรากรเดอะโคลอสเซียม โรงแรมซีซาส์พาเลซ ต่อมาได้บรรจุในอัลบั้มบันทึกการแสดงสด อะนิวเดย์... ไลฟ์อินลาสเวกัส และในดีวีดีบันทึกการแสดงสด ไลฟ์อินลาสเวกัส - อะนิวเดย์... นอกจากนี้เพลงนี้ยังได้นำมาแสดงใน คอนเสิร์ตทัวร์เทกกิงแชนเซส ฉบับรีมิกซ์ และบรรจุในอัลบั้ม มายเลิฟ: เอสเซนเชียลคอลเลกชัน อัลบั้มเพลงฮิตในปี พ.ศ. 2551 อีกด้วย
รูปแบบจำหน่ายและรายชื่อเพลง

ซิงเกิลซีดี 3 เพลง - (สหราชอาณาจักร)
"แอมอะไลฟ์" (Humberto Gatica mix) – 3:28
"อาอูนเอ็กซิสเตอามอร์" – 3:52
"อะนิวเดย์แฮสคัม" (video) – 3:28
ซิงเกิลซีดี 4 เพลง  - (สหราชอาณาจักร)
"แอมอะไลฟ์" (album version) – 3:30
"แอมอะไลฟ์" (Humberto Gatica mix) – 3:28
"แอมอะไลฟ์" (Johnny Rocks rhythm radio edit) – 3:36
"แอมอะไลฟ์" (Joe Bermudez radio edit) – 4:25
ซิงเกิลเทป 3 เพลง - (สหราชอาณาจักร)
"แอมอะไลฟ์" (Humberto Gatica mix) – 3:28
"อาอูนเอ็กซิสเตอามอร์"  – 3:52
"แอมอะไลฟ์" (Johnny Rocks rhythm radio edit) – 3:36
ซิงเกิลซีดี 2 เพลง - (ยุโรป)
"แอมอะไลฟ์" (Humberto Gatica mix) – 3:28
"แอมอะไลฟ์" (Johnny Rocks rhythm radio edit) – 3:36
ซิงเกิลซีดี 5 เพลง - (ยุโรป)
"แอมอะไลฟ์" (Humberto Gatica mix) – 3:28
"แอมอะไลฟ์" (Johnny Rocks rhythm radio edit) – 3:36
"Aun Existe Amor" – 3:52
"แอมอะไลฟ์" (Joe Bermudez club mix) – 7:41
"อะนิวเดย์แฮสคัม" (video) – 3:28
ซิงเกิลซีดี 4 เพลง - (ออสเตรเลีย)
"แอมอะไลฟ์" (album version) – 3:30
"แอมอะไลฟ์" (The wake up mix) – 3:06
"แอมอะไลฟ์" (Humberto Gatica mix) – 3:28
"อาอูนเอ็กซิสเตอามอร์" – 3:52
ฉบับอย่างเป็นทางการ

"แอมอะไลฟ์" (Joe Bermudez radio edit) – 4:25
"แอมอะไลฟ์" (Joe Bermudez club mix) – 7:41
"แอมอะไลฟ์" (Johnny Rocks rhythm radio edit) – 3:36
"แอมอะไลฟ์" (Johnny Rocks world anthem remix) – 10:47
"แอมอะไลฟ์" (The wake up mix) – 3:06
"แอมอะไลฟ์" (Humberto Gatica mix) – 3:28
"แอมอะไลฟ์" (album version) – 3:30
แอทลาส

สำหรับแผนที่ ดูที่ แผนที่เล่ม
สำหรับเทือกเขา ดูที่ เทือกเขาแอตลาส
| แอทลาส |
| --- | --- |
ที่เกิด: กรุงเทพมหานคร ประเทศไทย
แนวเพลง:  ทีป็อป  ป็อปแดนซ์ 
ช่วงปี: พ.ศ. 2564–ปัจจุบัน
ค่ายเพลง: เอ็กซ์โอเอ็กซ์โอ
สมาชิกของ: เวิร์คพอยท์

สมาชิก:  จูเนียร์  เจ็ท  ภูมิ  ไนซ์  เออร์วิน  มิวอ้อน  แทด 
แอทลาส (อังกฤษ: ATLAS) เป็นบอยแบนด์สัญชาติไทย เป็นศิลปินกลุ่มลำดับที่ 2 และเป็นศิลปินกลุ่มชายกลุ่มแรกของค่ายเอ็กซ์โอเอ็กซ์โอเอนเตอร์เทนเมนต์ เปิดตัวอย่างเป็นทางการเมื่อวันที่ 7 ธันวาคม 2564 ณ ลานหน้าเซ็นทรัลเวิลด์ ศูนย์การค้าเซ็นทรัลเวิลด์ ประกอบด้วยสมาชิกจำนวนเจ็ดคนคือ จูเนียร์, เจ็ท, ภูมิ, ไนซ์, เออร์วิน, มิวอ้อน และแทด
ชื่อ

ชื่อวงมี 2 ความหมายคือ "เทพไททัน" ที่แบกโลกไว้และอีกความหมายคือ "แผนที่" ดังนั้นวงแอทลาส จึงเปรียบเสมือนหนุ่ม ๆ ทั้ง 7 คนที่จะเป็นนักสำรวจโลกและดวงดาวและเรื่องราวต่าง ๆ ที่จะพาผู้คนร่วมสำรวจไปด้วยกัน ทั้งนี้ แอทลาสยังได้ตั้งชื่อแฟนคลับว่า เอลิส (A-lis) โดยคำว่า เอลิส ในภาษาลาตินมีความหมายว่า ‘‘ปีก’’ ดังนั้น หากแอทลาสคือ นักสำรวจ เอลิสก็คือ ปีก ที่จะคอยอยู่เคียงข้าง ร่วมสำรวจพื้นที่ใหม่ ๆ ไปด้วยกันกับแอทลาสอยู่เสมอ
ประวัติ > พ.ศ. 2564 > ก่อนเดบิวต์

ทางค่ายเอ็กซ์โอเอ็กซ์โอเอนเตอร์เทนเมนต์ ต้นสังกัดของ 7 สาว 4EVE ได้ประกาศว่าจะมีการเปิดเผยชื่อ 'บอยแบนด์' กลุ่มแรก ของค่ายโดยวันที่ 3 กันยายน พ.ศ. 2564 ได้ประกาศเปิดชื่อบอยแบนด์น้องใหม่กลุ่มแรกของค่ายเอ็กซ์โอเอ็กซ์โอเอนเตอร์เทนเมนต์ อย่างเป็นทางการในชื่อ 'ATLAS' ที่ประกอบไปด้วยสมาชิกทั้งหมด 7 คน โดยวง ATLAS นั้นมีสัญลักษณ์ไอคอนเป็นรูปยิ้ม "^^" อีกทั้งในตัวอักษรคำว่า ALTAS นั้นยังมีรูปลักษณะต่าง ๆ ที่เหมือนเป็นคาแรคเตอร์ของหนุ่ม ๆ แฝงอยู่อีกด้วย ไม่ว่าจะเป็น ลูกบาส, ต้นไม้, ตุ๊กตาหมี, หนังสือ, ตัวโน้ต, จรวด, หมีแพนด้า, รถไฟ และในวันที่ 19 กันยายน พ.ศ. 2564 ได้ออกคลิปแนะนำตัวสมาชิกสั้น ๆ คลิปแรก ออกมาให้แฟน ๆ ได้ชมสมาชิกทั้ง 7 คน สมาชิกของวงเป็นอดีตเด็กฝึกหัดของค่ายโฟร์โนล็อค ก่อนจะย้ายมาเซ็นสัญญาเป็นศิลปินในสังกัดเอ็กซ์โอเอ็กซ์โอเอนเตอร์เทนเมนต์
ประวัติ > พ.ศ. 2564 > ATLAS DEBUT SHOWCASE

ในวันที่ 7 ธันวาคม พ.ศ. 2564 ทางวงแอทลาสได้จัดงานเปิดตัวซิงเกิลแรกของพวกเขาที่ลานด้านหน้าเซ็นทรัลเวิลด์ โดยมี บูม สุภาพร วงษ์ถ้วยทอง ทำหน้าที่พิธีกรบนเวทีพร้อมกับเปิดตัวซิงเกิลแรกของพวกเขาเพลง "MAYDAY MAYDAY" และได้ประกาศชื่อแฟนคลับ โดยมีโฟร์อีฟ รุ่นพี่ในค่ายเข้าร่วมแสดงโชว์ในงานพร้อมกันด้วย
ประวัติ > พ.ศ. 2564 > เดบิวต์ซิงเกิล | MAYDAY MAYDAY

เพลง "MAYDAY MAYDAY" เป็นซิงเกิลเพลงแนวฮิปฮอปแดนซ์อิเล็กทรอนิก มีเนื้อหาเกี่ยวกับพลังของวัยรุ่น ความมุ่งมั่น ความเชื่อ ความกล้า เป็นเหมือนเชื้อเพลิงที่อัดแน่นเต็มถัง พร้อมจุดระเบิด ให้พุ่งทะยานออกไปไม่มีวันดับ ไม่หมั่นแม้ว่าจะต้องเจอกับอะไร จะหนักแค่ไหนก็พร้อมจะฝ่าไป ไม่มีถอย มีแต่จะทะยานสูงขึ้น และสูงขึ้นไปอย่างไปไม่หยุดยั้งโดยโปรดิวซ์โดย NINO, เบน และปั้น จากวง LUSS ร่วมด้วย กอล์ฟ F.HERO กำกับมิวสิควีดิโอโดยหลุยส์-ธชา คงคาเขตร ในคอนเซปต์ "The Explorer" โดยมีเนื้อหา บอกเล่าถึงนักสำรวจทั้ง 7 คน ออกเดินทางผจญภัย สำรวจดินแดนแห่งใหม่ ตามหาแก่นแท้ ที่ล้ำค่ายิ่งของดินแดนเหล่านั้น เพื่อนำกลับมาสร้างโลกใบใหม่
ประวัติ > พ.ศ. 2564 > ซิงเกิลพิเศษ | สิ่งลึกลับซับซ้อนในจักรวาล

แอทลาสได้ร่วมงานกับศิลปินในค่ายเอ็กซ์โอเอ็กซ์โอเอนเตอร์เทนเมนต์ ได้แก่ โฟร์อีฟ, หวาย, แจ๊คและ XOXO Trainee โดยออกเพลง "สิ่งลึกลับซับซ้อนในจักรวาล (Mystery of the Universe)" เป็นเพลงพิเศษสำหรับฉลองเทศกาลคริสต์มาสและฉลองวันขึ้นปีใหม่ พ.ศ. 2565 โดยเพลงสิ่งลึกลับซับซ้อนในจักรวาล เป็นผลงานเก่าของวง "Juliet Balcony" ที่เขียนเนื้อร้องโดยประภาส ชลศรานนท์ ซึ่งถูกนำมาแต่งเติมสีสันในเวอร์ชัน 2021 ให้ทวีความพิเศษยิ่งกว่าเดิม ผ่านเสียงร้องของศิลปินในค่าย XOXO Entertainment
ประวัติ > พ.ศ. 2565 > ซิงเกิลที่ 2 | LOLAY

ในวันที่ 25 มีนาคม พ.ศ. 2565 แอทลาสออกซิงเกิลที่ 2 ที่มีชื่อว่า "LOLAY (โลเล)" เนื่องในช่วงซัมเมอร์ฤดูร้อน ทั้งนี้ยังได้มีประกาศกำหนดการออกอัลบั้มแรกของแอทลาสภายในเดือนพฤษภาคมนี้
โดยในมิวสิกวิดีโอ โลเล มาในคอนเซปต์ซัมเมอร์ (Summer) เรื่องราวของ กลุ่มเพื่อนสนิท ที่รวมตัวกันมาพักใจจากคนโลเลที่ทะเล ได้แสดงความเป็นตัวของตัวเองและปาร์ตี้กันอย่างสนุกสนานมีความสุข กำกับโดย Thicha T. ผู้กำกับมิวสิกวิดีโอเพลง Booty Bomb ของ 4EVE มีการสอดแทรก ใส่สัญลักษณ์ประจำตัวของสมาชิกในวง ไว้อยู่ในฉาก MV ด้วย ไม่ว่าจะเป็น หมี - แทด, เสือ - มิวอ้อน, ลูกบาส - เออร์วิน, แพนด้า - ภูมิ, กล้องถ่ายรูป - จูเนียร์, จรวดไซไฟ - เจ็ท และ รถไฟ - ไนซ์ มิวสิกวิดีโอเพลงนี้จึงมีภาพลักษณ์แบบชิล ๆ เหมือนแก๊งเพื่อนสนิทที่ชวนกันไปเที่ยวเล่นริมทะเล แต่ก็แฝงความท้าทายในด้านการเต้น เพราะเหล่าสมาชิกต้องถ่ายทำเอ็มวีในน้ำทะเลที่ที่มีความหนืดของทราย รวมถึงบนชายหาดที่ไม่สม่ำเสมอ ซึ่งต้องอาศัยความสามารถและศักยภาพของศิลปินเป็นอย่างมาก
ประวัติ > พ.ศ. 2565 > ซิงเกิลที่ 3 | คุยแก้เหงา (Mr.Lonely)

ในวันที่ 12 พฤษภาคม พ.ศ. 2565 แอทลาสได้ออกซิงเกิลที่ 3 ที่มีชื่อว่า "คุยแก้เหงา (Mr.Lonely)" โดยในส่วนเนื้อหาของเพลง คุยแก้เหงา (Mr.Lonely) ได้ถ่ายทอดเรื่องราวความสัมพันธ์ที่ไม่ชัดเจน จะเป็นแฟนก็ไม่ใช่ จะเป็นเพื่อนก็ไม่เชิง ยอมให้ได้ทุกอย่าง แต่ไม่ได้เป็นอะไรกัน เป็นแค่ “คนคุยแก้เหงา” เพราะอยากมีเขาตลอดไป เนื้อหาของเพลงเป็นตัวแทนความรู้สึกของคนที่เป็นได้แค่คนคุยแก้เหงาของคนที่แอบรัก แม้ว่าจะรู้สึกดีแค่ไหนที่ได้คุยกับคนคนนั้น จนเผลอคิดว่าเราสนิทกันมากขึ้น แต่สุดท้ายความสัมพันธ์ของเราสองคนก็เป็นได้เพียงเพื่อนสนิทเท่านั้น โดยเพลงนี้ได้ โฟร์-ประทีป สิริอิสสระนันท์ จากวง HENS และ จิรายุทธ ผโลประการ หรือ UrboyTJ มาร่วมแต่งเนื้อร้องและทำนอง และมี UrboyTJ ควบตำแหน่งโปรดิวเซอร์ มาพร้อมกับสไตล์ดนตรีป๊อปจังหวะปานกลาง โดดเด่นด้วยเสียงซินธิไซเซอร์ที่ชวนให้เราคิดถึงเพลงยุค 80
เพลงนี้ได้ สอง-ศาศวัต เลิศฤทธิ์ มากำกับมิวสิกวิดีโอเพลงคุยแก้เหงา (Mr.Lonely) โดยถ่ายทอดเป็นภาพบรรยากาศของ Retro Music Show บอยแบนด์ หรือ วงดนตรีในสมัยก่อน ตั้งแต่ยุค 60s - 80s มีการจำลองบรรยากาศรายการเพลงสมัยก่อน และยังได้ วีเจลูกเกด จิรดา โยฮารา วีเจรายการเพลงชื่อดังในแชเนลวี มาเป็นนักแสดงรับเชิญพิเศษ รับหน้าที่เป็นพิธีกรเพื่อเข้าสู่โชว์เป็นพิธีกรหน้าม่าน เพื่อให้บรรยากาศใกล้เคียงกับวงดนตรีในยุคก่อนมากยิ่งขึ้น แถมยังมีการพูดส่งต่อถึงวง 4EVE รุ่นพี่ของ ATLAS อีกด้วย
ประวัติ > พ.ศ. 2565 > ซิงเกิลที่ 4 | เธอมีความหมาย (My Treasure)

ในวันที่ 1 กรกฎาคม พ.ศ. 2565 แอทลาสได้ออกซิงเกิลที่ 4 ที่มีชื่อว่า "เธอมีความหมาย (My Treasure)" ซึ่งถือเป็นซิงเกิลสุดท้ายที่บรรจุอยู่ในอัลบั้มแรกอย่าง "The 1st Journey"
โดยเพลงนี้ได้ กอล์ฟ-ณัฐวุฒิ ศรีหมอก หรือ กอล์ฟ F.HERO และ Daddy K มาดูแลในตำแหน่งเอ็กซ์คลูซีฟโปรดิวเซอร์ สมาชิกจากวง HENS อย่าง โฟร์-ประทีป สิริอิสสระนันท์ มาดูแลในตำแหน่งโปรดิวเซอร์ และ ปู๋-ปิยวัฒน์ มีเครือ มารับหน้าที่เขียนเนื้อร้องและทำนอง รวมถึงมิวอ้อนและเออร์วินที่ได้มีส่วนร่วมในการแต่งท่อนแรป เนื้อหาของเพลงนี้คือ เพื่อที่จะส่งมอบเพลงนี้ให้กับเหล่า ALIS (ชื่อแฟนคลับวง ATLAS) ซึ่งเปรียบเสมือนสมบัติล้ำค่าที่คอยติดตามและส่งกำลังใจให้อยู่เสมอ เพลงนี้จึงเป็นของขวัญแทนคำขอบคุณ และบอกให้รู้ว่าทุกคนมีความหมายกับพวกเขาทั้ง 7 คนมากขนาดไหน
โดยมิวสิกวิดีโอกำกับโดย DIRECTORNET มาพร้อมกับกลิ่นอาย Wild West ของความเป็นคาวบอย แต่จะมีความโมเดิร์นทั้งเรื่องเสื้อผ้าและฉาก เพื่อให้ฉีกจากคาวบอยในภาพเดิมๆ ซึ่งมิวสิกวิดีโอเพลงนี้ ได้ จัสมิน-มะลิ มาริสา ฮิวส์ ศิลปินฝึกหัดจากค่าย XOXO Entertainment ที่กำลังเตรียมตัวเดบิวต์เป็นศิลปินในลำดับต่อไป มาร่วมแสดงเป็นนางเอกมิวสิกวิดีโอ
ประวัติ > พ.ศ. 2565 > ซิงเกิลพิเศษ | Pass The Love Forward (ส่งต่อความรัก)

เป็นครั้งที่สองที่แอทลาสได้ร่วมงานกับศิลปินในค่าย XOXO Entertainment ได้แก่ โฟร์อีฟ หวาย แจ๊ค-จารุพงศ์ จัสมินนิก้า เวนิต้า ดอม และขนมจีน โดยออกเพลง "Pass The Love Forward (ส่งต่อความรัก)" เป็นเพลงพิเศษสำหรับฉลองเทศกาลคริสต์มาสและฉลองวันขึ้นปีใหม่ พ.ศ. 2566 โดยเพลง Pass The Love Forward เป็นผลงานเก่าของ "บอย โกสิยพงษ์ feat.นภ พรชำนิ" ซึ่งถูกนำมาแต่งเติมสีสันและขับร้องใหม่ในเวอร์ชัน 2022 ให้มีความพิเศษยิ่งกว่าเดิม ผ่านเสียงร้องอันไพเราะของศิลปินในค่าย XOXO Entertainment
ประวัติ > พ.ศ. 2566 > ซิงเกิลที่ 5 | แกล้งลืม (Boyfriend)

ในวันที่ 16 กุมภาพันธ์ พ.ศ. 2566 แอทลาสได้ออกซิงเกิลที่ 5 ที่มีชื่อว่า "แกล้งลืม (Boyfriend)" เป็นซิงเกิลแรกในปี 2566 โดยเป็นเพลงแนว Pop Funk กับดนตรีที่มีจังหวะสนุกสนาน เล่าเรื่องถึงการช่วยแกล้ง ๆ ลืมเขาคนนั้น แล้วมาเป็นแฟนเราหน่อยได้ไหม ฝันถึง นึกถึงกันสัก 2-3 เวลาก็ยังดี  โดยเพลงนี้มีจุดเริ่มมาจากเพลง Demo ของศิลปินในวงอย่าง มิวอ้อน ATLAS ซึ่งได้นำมาพัฒนาต่อทางด้านดนตรีและเนื้อร้อง โดยได้ NINO รับหน้าที่เป็นโปรดิวเซอร์ให้กับเพลงนี้จนเสร็จสมบูรณ์ ซึ่งการกลับมาของพวกเขาในครั้งนี้ก็ได้เผยภาพลักษณ์ที่โตขึ้น มั่นใจมากขึ้น ของสมาชิกทั้ง 7 คน แต่ยังคงเอกลักษณ์ความสดใสและขี้เล่น ผ่านแนวเพลง Pop Funk จังหวะสนุกสนาน ให้แฟน ๆ และเหล่า ALIS (ชื่อแฟนคลับวง ATLAS) โยกตามได้ไม่ยาก ซึ่ง Concept ของมิวสิกวิดีโอนี้ ถูกวางไว้ให้มีสีสัน สนุก และสดใส สอดคล้องกับดนตรีที่มีกลิ่นอายของ Funk, Disco อีกด้วย
ประวัติ > พ.ศ. 2566 > ซิงเกิลที่ 6 | รักกันวันเดียว (ONE DAY)

ในวันที่ 20 เมษายน พ.ศ. 2566 แอทลาสได้ออกซิงเกิลที่ 6 ที่มีชื่อว่า "รักกันวันเดียว (ONE DAY)" ซึ่งเป็นซิงเกิลที่สองในปี 2566 ซิงเกิลนี้ได้ Daddy K มาดูแลในตำแหน่งเอ็กซ์คลูซีฟโปรดิวเซอร์ และได้ UrboyTJ มาดูแลในตำแหน่งโปรดิวเซอร์ โดยเป็นดนตรีแนว Pop จังหวะที่สนุกสดใสให้พลังบวก พร้อมต้อนรับช่วงซัมเมอร์ฤดูร้อนได้เป็นอย่างดี
ซึ่งเพลงนี้ได้เล่าเรื่องถึงเรื่องราวของกลุ่มเพื่อนที่ออกเดินทางไปเที่ยวพักผ่อนด้วยกัน และบังเอิญได้เจอเพื่อนร่วมทางคนใหม่ ตลอดช่วงเวลา 1 วันที่ทุกคนได้ใช้เวลาร่วมกัน ได้ทำกิจกรรมต่าง ๆ ทำให้ได้รู้จักและเรียนรู้ซึ่งกันและกัน ถึงแม้จะเป็นเพียงแค่ 1 วัน ซึ่งอาจจะเป็นแค่ช่วงเวลาสั้น ๆ แต่ก็ถือว่าเป็นช่วงเวลาที่คุ้มค่าและน่าประทับใจมาก ๆ เช่นกัน ด้วยความรักของกลุ่มบอยแบนด์ที่มองโลกในมุมบวก และไม่ลดละความพยายาม พร้อมที่จะทำทุกวิถีทางเพื่อให้ได้ใจของทุกคนมาครอบครอง และพร้อมที่จะเป็น Better choice ต่อเนื่องมาจากเพลง 'แกล้งลืม (Boyfriend)' ก่อนหน้านี้ ที่อยากได้รับความรักจากทุกคน แม้จะได้มาแค่วันเดียวก็ไม่เป็นไร
เพลงนี้ยังได้ Thicha T. ที่เคยกำกับมิวสิกวีดีโอเพลง 'LOLAY (โลเล)' มากำกับมิวสิกวิดีโอเพลงนี้ให้อีกครั้ง ซึ่ง Concept ของมิวสิกวิดีโอนี้เป็นการเดินทางไปตั้งแคมป์ของแอทลาสที่มีโทนสีของมิวสิกวิดีโอเป็นสีโทนอบอุ่น พร้อมกับประกายความหล่อแสนสดใสที่ทำเอาเหล่าแฟน ๆ ใจละลายได้ตลอดทั้งมิวสิกวิดีโอกันเลยทีเดียว
ประวัติ > พ.ศ. 2566 > ซิงเกิลที่ 7 | เค้ามาก่อน (Lovefool)

ในวันที่ 25 พฤษภาคม พ.ศ. 2566 แอทลาสได้ออกซิงเกิลที่ 7 ที่มีชื่อว่า "เค้ามาก่อน (Lovefool)" ซึ่งเป็นซิงเกิลที่สามในปี 2566 ซิงเกิลนี้ได้ Daddy K มาดูแลในตำแหน่งเอ็กซ์คลูซีฟโปรดิวเซอร์ และได้ THE TOYS มาดูแลในตำแหน่งโปรดิวเซอร์ ซึ่งถือเป็นการโปรดิวซ์เพลงให้กับศิลปินบอยแบนด์ครั้งแรกของ THE TOYS อีกด้วย โดยเป็นดนตรีแนว R&B ซึ่งเพลงนี้ถือเป็นเพลงแรกของแอทลาสที่เป็นแนวเพลงที่ช้าที่สุด และยังได้โชว์พลังเสียงร้องเพื่อถ่ายทอดอารมณ์มากกว่าเพลงอื่น ๆ ที่ผ่านมา
ซึ่งเพลงนี้ได้เล่าเรื่องถึงมุมมองของคนที่มั่นคงในความรัก แต่เพราะมาทีหลังหรือไม่ถูกเลือก จึงไม่สามารถเผยความรู้สึกนั้นออกไปได้ ขอแค่ให้ได้รักเค้าต่อไปแค่รักข้างเดียวก็พอ ที่นอกจากจะตีความถึงการรักเค้าข้างเดียวแล้ว ยังสามารถตีความหมายถึงความรักในสิ่งที่ทำได้อีกด้วย ที่ต่อให้ไม่มีใครมองเห็น ก็ขอแค่ให้ได้ทำในสิ่งที่ตัวเองรักต่อไป ถือได้ว่าเป็นการ Comeback ที่แตกต่างไปจากทุกครั้ง เพราะในซิงเกิลนี้ทุกคนจะได้เห็นความสามารถทางด้านการร้องของแอทลาสที่ชัดเจนมากกว่าครั้งอื่น ๆ
เพลงนี้ยังได้ สอง-ศาศวัต เลิศฤทธิ์ ที่เคยกำกับมิวสิกวีดีโอเพลง 'คุยแก้เหงา (Mr.Lonely)' มากำกับมิวสิกวิดีโอเพลงนี้ให้อีกครั้ง ซึ่ง Concept ของมิวสิกวิดีโอนี้นั้น แอทลาสทั้ง 7 คนแสดงเป็นช่างปั้นดินเผา ถือว่าท้าทายความสามารถของแอทลาสเป็นอย่างมาก เพราะนอกจากจะเป็นครั้งแรกที่ทั้ง 7 คน จะต้องทำการแสดงด้วยกันแล้ว แต่ละคนยังต้องแสดงเป็นตัวละครตัวเดียวกัน ต้องถ่ายทอดความรู้สึกออกมาให้เหมือนเป็นคนคนเดียวกันอีกด้วย ซึ่งแอทลาสก็สามารถถ่ายทอดออกมาได้ดีเลยทีเดียวทั้งที่เป็นสไตล์เพลงที่ไม่เคยทำมาก่อน
สมาชิก

| ชื่อ-สกุล | ชื่อเล่น | วันเกิด | อายุ | ส่วนสูง | ภูมิลำเนา |
| --- | --- | --- | --- | --- | --- |
| นภัทร โอสายไทย | จูเนียร์ | 23 กันยายน พ.ศ. 2540 | 27 | 183 | ขอนแก่น |
| ภัทร์ไพบูลย์ โอภาสสุวรรณ | เจ็ท | 23 ธันวาคม พ.ศ. 2540 | 27 | 177 | พระนครศรีอยุธยา |
| เดชาธร วรรณวานิชกุล | ภูมิ | 28 กรกฎาคม พ.ศ. 2541 | 26 | 180 | นครราชสีมา |
| วิชญ์พล สมคิด | ไนซ์ | 2 กันยายน พ.ศ. 2543 | 24 | 179 | กรุงเทพมหานคร |
| แอวิน แพทริค เพนนอร์ส | เออร์วิน | 11 มีนาคม พ.ศ. 2546 | 21 | 196 | เชียงใหม่ |
| ณณณ นามปีติ | มิวอ้อน | 5 มิถุนายน พ.ศ. 2546 | 21 | 182 | ชลบุรี |
| ฐาปนา จงกลรัตนาภรณ์ | แทด | 29 สิงหาคม พ.ศ. 2546 | 21 | 180 | สมุทรสาคร |
ผลงานเพลง > อัลบั้ม

| ชื่อ | รายละเอียด | รายชื่อเพลง |
| --- | --- | --- |
| เดอะเฟิสต์เจอร์นี |  วันจำหน่าย: 25 มิถุนายน พ.ศ. 2565  สังกัด: เอ็กซ์โอเอ็กซ์โอเอนเตอร์เทนเมนต์  รูปแบบ: ซีดี, ดิจิทัลดาวน์โหลด, สตรีมมิง |  MAYDAY MAYDAY (โปรดิวซ์โดย นีโน่ และ เบน ลัสส์)  LOLAY (โลเล) (โปรดิวซ์โดย เบน ลัสส์ และ บอตแคช)  คุยแก้เหงา (Mr.Lonely) (โปรดิวซ์โดย ยัวร์บอยทีเจ)  เธอมีความหมาย (My Treasure) (โปรดิวซ์โดย ประทีป สิริอิสสระนันท์) |
ผลงานเพลง > มิวสิกวิดีโอ

| ปี | ชื่อเพลง | ผู้กำกับ | วันที่ออก |
| --- | --- | --- | --- |
| 2564 | "MAYDAY MAYDAY" | ธชา คงคาเขตร | 7 ธันวาคม 2564 |
| 2565 | "LOLAY" (โลเล) | THICHA T. | 25 มีนาคม 2565 |
| 2565 | "คุยแก้เหงา" (Mr.Lonely) | ศาศวัต เลิศฤทธิ์ | 12 พฤษภาคม 2565 |
| 2565 | "เธอมีความหมาย" (My Treasure) | DIRECTORNET | 1 กรกฎาคม 2565 |
| 2566 | "แกล้งลืม" (Boyfriend) | DIRECTORNET | 16 กุมภาพันธ์ 2566 |
| 2566 | "รักกันวันเดียว" (ONE DAY) | THICHA T. | 20 เมษายน 2566 |
| 2566 | "เค้ามาก่อน" (Lovefool) | ศาศวัต เลิศฤทธิ์ | 25 พฤษภาคม 2566 |
| 2566 | "มังคุด" (Mangosteen) | วีรณัฐ ทิพยมณฑล | 14 กันยายน 2566 |
| 2566 | "Boys Do Cry" | กวิน สิริภัทรคุณ | 5 ตุลาคม 2566 |
| 2566 | "1987" | benlussboy | 31 ตุลาคม 2566 |
| 2566 | "การจากลาที่ไม่มีวันจากไป" (Still With You) | Noth Getsunova & Nache Chan | 31 ตุลาคม 2566 |
ผลงานเพลง > เพลงอื่น ๆ

| ปี | ชื่อเพลง | หมายเหตุ |
| --- | --- | --- |
| 2566 | "รักเธอ ONLY YOU" | ประกอบซีรีส์ ค่อย ๆ รัก Step By Step |
| 2566 | "THE WISH" (ถ้าฉันมีพรหนึ่งประการ) | ประกอบภาพยนตร์ MONDO รัก โพสต์ ลบ ลืม |
| 2566 | "แฟนใหม่" | The Test of Time Project |
| 2566 | "ละลาย" (Junior,Poom,Nice, Muon) | The Test of Time Project |
ผลงานเพลง > ร่วมงานกับศิลปินอื่น

| ปี | ชื่อเพลง | ศิลปินอื่น | สมาชิก |
| --- | --- | --- | --- |

| 2564 | สิ่งลึกลับซับซ้อนในจักรวาล (The Mystery of the Universe) | รวมศิลปิน XOXO Entertainment | แอทลาส (ทั้งวง) |
| 2565 | Pass The Love Forward (ส่งต่อความรัก) | รวมศิลปิน XOXO Entertainment | แอทลาส (ทั้งวง) |
| 2566 | เลือกแค่เธอ | DOM | มิวอ้อน |
| 2566 | กังวล (Don’t Worry) | TAMP | มิวอ้อน |
| 2566 | แค่ที่รัก (My Boo) | กรณิศ เล้าสุบินประเสริฐ | เออร์วิน, แทด |
| 2566 | ระหว่างเพื่อนกับแฟน | Nika | เจ็ท |
ผลงานเพลง > ละครเวที

| ปี | เรื่อง | สมาชิก | บทบาท | วันแสดง | สถานที่ | อ้างอิง |
| --- | --- | --- | --- | --- | --- | --- |
| 2567 | นิทานหิ่งห้อย เดอะ มิวสิคัล ละครร้องเพลงเฉลียง | เออร์วิน | พันหนึ่ง | 19-21, 26-28 กรกฎาคม | โรงละครเคแบงก์สยามพิฆเนศ |  |
| 2567 | นิทานหิ่งห้อย เดอะ มิวสิคัล ละครร้องเพลงเฉลียง | แทด | ชนะลม | 19-21, 26-28 กรกฎาคม | โรงละครเคแบงก์สยามพิฆเนศ |  |
| 2567 | นิทานหิ่งห้อย เดอะ มิวสิคัล ละครร้องเพลงเฉลียง | เจ็ท | แสนเก้า | 19-21, 26-28 กรกฎาคม | โรงละครเคแบงก์สยามพิฆเนศ |  |
| 2567 | นิทานหิ่งห้อย เดอะ มิวสิคัล ละครร้องเพลงเฉลียง | ภูมิ | เตือนตะวัน | 19-21, 26-28 กรกฎาคม | โรงละครเคแบงก์สยามพิฆเนศ |  |
รางวัลและการเสนอชื่อ

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2565 | วิทยุโทรทัศน์แห่งชาติ รางวัลพิฆเนศวร ประจำปี 2565 | ศิลปินกลุ่มดีเด่น | แอทลาส | ชนะ |
| 2565 | Kazz Awards 2022 | ศิลปินกลุ่มมาแรง | แอทลาส | ชนะ |
| 2566 | โทตี้มิวสิกอวอร์ดส์ 2022 | มิวสิกวิดีโอแห่งปี | "คุยแก้เหงา (Mr.Lonely)" กำกับโดย ศาสวัต เลิศฤทธิ์ | เสนอชื่อเข้าชิง |
| 2566 | โทตี้มิวสิกอวอร์ดส์ 2022 | เพลงศิลปินกลุ่มชายยอดนิยม | "คุยแก้เหงา (Mr.Lonely)" | เสนอชื่อเข้าชิง |
| 2566 | คมชัดลึกอวอร์ด ครั้งที่ 19 | ศิลปินหน้าใหม่ยอดเยี่ยม | แอทลาส | เสนอชื่อเข้าชิง |
แอปเปิลวิชันโปร

| --- | --- |


ผู้พัฒนา: แอปเปิล
ชนิด: คอมพิวเตอร์เชิงพื้นที่
วางจำหน่าย: 2 กุมภาพันธ์ 2024
ราคาเบื้องต้น: US$3,499
ระบบปฏิบัติการ: visionOS
ชิพ: แอปเปิล เอ็ม 2 และ แอปเปิล อาร์ 1
เว็บไซต์: apple.com/apple-vision-pro
แอปเปิลวิชันโปร (อังกฤษ: Apple Vision Pro) เป็นหน่วยแสดงผลสวมศีรษะแบบความเป็นจริงผสมผสานที่กำลังจะวางจำหน่ายซึ่งผลิตโดยบริษัทแอปเปิล เปิดตัวเมื่อวันที่ 5 มิถุนายน ค.ศ. 2023 ที่งานเวิลด์ไวด์ดีเวลอปเปอร์คอนเฟอเรนซ์ 2023 ซึ่งเป็นส่วนหนึ่งของการย้ายบริษัทไปสู่ "คอมพิวเตอร์เชิงพื้นที่" และจะพร้อมให้ซื้อในต้นปี ค.ศ. 2024 เป็นผลิตภัณฑ์ใหม่ชิ้นแรกจากแอปเปิลตั้งแต่แอปเปิลวอตช์ ในปี ค.ศ. 2015 วิชันโปรต้องใช้กับชุดแบตเตอรี่แยกต่างหาก
การเปิดตัวและวางจำหน่าย

แอปเปิลวิชันโปร เปิดตัวในงานเวิลด์ไวด์ดีเวลอปเปอร์คอนเฟอเรนซ์ 2023 เมื่อวันที่ 8 มกราคม ค.ศ. 2024 Tim Cook ได้ประกาศใน เอ็กซ์ (ก่อนหน้า ทวิตเตอร์) ว่าจะเปิดขายในวันที่ 2 กุมภาพันธ์ 2024 โดยจะวางจำหน่ายในโดยจะเริ่มเปิด Pre Order สั่งจองออนไลน์ในวันที่ 19 ม.ค.นี้ และเปิดขายอย่างเป็นทางการในวันที่ 2 ก.พ. ในราคา 3,499 เหรียญสหรัฐ ในช่วงแรกจะมีการจัดส่งประมาณ 1,000,000 หน่วย ในปัจจุบันผลิตภัณฑ์ดังกล่าวไม่มีวางขายในประเทศไทย
แหล่งข้อมูลอื่น

Official website
Apple Vision Pro Press Release
แอปเปิลเพนซิล

| --- | --- |

แอปเปิลเพนซิล รุ่นที่สอง
ผู้พัฒนา: Apple Inc.
ผู้ผลิต: Apple Inc.[ต้องการอ้างอิง]
ชนิด: Digital stylus
วางจำหน่าย: 11 พฤศจิกายน ค.ศ. 2015 (2015-11-11) (รุ่นที่หนึ่ง) 7 พฤศจิกายน ค.ศ. 2018 (2018-11-07) (รุ่นที่สอง) 1 พฤศจิกายน ค.ศ. 2023 (2023-11-01) (รุ่นที่สาม ใช้พอร์ต ยูเอสบี-ซี) 15 พฤษภาคม ค.ศ. 2024 (2024-05-15) (รุ่นโปร)
ราคาเบื้องต้น: US$99
พลังงาน: 3.82 V 0.329 W·h (86.1 mA·h)
ชิพ: 32-bit RISC ARM-based Cortex-M3
หน่วยประมวลผล: STMicroelectronics STM32L151UCY6 Ultra-low-power MCU @ 32 MHz
หน่วยความจำ: 64 กิโลไบต์แบบแฟลช
การรับเข้า: รุ่นที่หนึ่ง: Lightning connector eight pin, Bluetooth 4.1  รุ่นที่สอง: Bluetooth 4.1 
มิติ: รุ่นที่หนึ่ง: ยาว: 6.92 นิ้ว (176 มิลลิเมตร)  วัดจากปลายแหลมไปยังปลายฝา ความยาวเส้นผ่านศุนย์กลาง: 0.35 นิ้ว (8.9 มิลลิเมตร)  รุ่นที่สอง:  ยาว: 6.53 นิ้ว (166 มิลลิเมตร)  ความยาวเส้นผ่านศุนย์กลาง: 0.35 นิ้ว (8.9 มิลลิเมตร) 
น้ำหนัก: 0.73 ออนซ์ (21 กรัม)
เว็บไซต์: www.apple.com/th/apple-pencil/
แอปเปิลเพนซิล รุ่นที่หนึ่ง
แอปเปิ้ลเพนซิล (อังกฤษ: Apple Pencil) เป็นผลิตภัณฑ์ของแอปเปิ้ลนั้นเป็นอุปกรณ์เสริมปากกาสไตลัสไร้สายประเภทหนึ่งที่ออกแบบ และพัฒนาโดยบริษัทแอปเปิล สำหรับใช้กับไอแพดในรุ่นที่รองรับผ่านบลูทูธ แอปเปิ้ลเพนซิล มีรุ่นดังต่อไปนี้
แอปเปิ้ลเพนซิล 1

เปิดตัววันที่ 11 พฤศจิกายน 2015 ใช้กับ ไอแพต รุ่นต่างๆดังนี้
- iPad Pro รุ่น 12.9 นิ้ว (รุ่นที่ 1 และ 2)
- iPad Pro รุ่น 10.5 นิ้ว
- iPad Pro รุ่น 9.7 นิ้ว
- iPad Air (รุ่นที่ 3)
- iPad mini (รุ่นที่ 5)
- iPad (รุ่นที่ 6, 7, 8, 9 และ 10)
แอปเปิ้ลเพนซิล 1 > แอปเปิ้ลเพนซิล 2

เปิดตัววันที่ 7 พฤศจิกายน 2018 ใช้กับ ไอแพต รุ่นต่างๆดังนี้
- iPad Pro รุ่น 12.9 นิ้ว (รุ่นที่ 3, 4, 5 และ 6)
- iPad Pro รุ่น 11 นิ้ว (รุ่นที่ 1, 2, 3 และ 4)
- iPad Air (รุ่นที่ 4 และ 5)
- iPad mini (รุ่นที่ 6)
แอปเปิ้ล เพนซิล USB - C

เปิดตัววันที่ 1 พฤศจิกายน 2023 ใช้กับ ไอแพต รุ่นต่างๆดังนี้
- iPad Pro รุ่น 13 นิ้ว ชิป M4
- iPad Pro รุ่น 11 นิ้ว ชิป M4
- iPad Air รุ่น 13 นิ้ว ชิป M2
- iPad Air รุ่น 11 นิ้ว ชิป M2
- iPad Pro รุ่น 12.9 นิ้ว (รุ่นที่ 3, 4, 5 และ 6)
- iPad Pro รุ่น 11 นิ้ว (รุ่นที่ 1, 2, 3 และ 4)
- iPad Air (รุ่นที่ 4 และ 5)
- iPad mini (รุ่นที่ 6)
- iPad (รุ่นที่ 10)
แอปเปิ้ล เพนซิล โปร

เปิดตัววันที่ 15 พฤษภาคม 2024 ใช้กับ ไอแพต รุ่นต่างๆดังนี้
- iPad Pro รุ่น 13 นิ้ว ชิป M4
- iPad Pro รุ่น 11 นิ้ว ชิป M4
- iPad Air รุ่น 13 นิ้ว ชิป M2
- iPad Air รุ่น 11 นิ้ว ชิป M2
↑  "iPad Pro, Apple Pencil, Apple Keyboard Specifications". simmyideas.com. คลังข้อมูลเก่าเก็บจากแหล่งเดิมเมื่อ September 10, 2015. สืบค้นเมื่อ September 15, 2015.
↑  "#AppleEvent : iPad Pro, Apple Pencil, Apple Keyboard Specifications And Pricing". 360nobs.com. คลังข้อมูลเก่าเก็บจากแหล่งเดิมเมื่อ September 10, 2015. สืบค้นเมื่อ September 15, 2015.
1 2  "Apple Pencil - Technical Specification". support.apple.com.
1 2  "Apple Pencil (รุ่นที่สอง) - Technical Specifications". support.apple.com.
แหล่งข้อมูลอื่น

Apple Pencil
แอมเบอร์ มิดทันเดอร์

| แอมเบอร์ มิดทันเดอร์ |
| --- | --- |
มิดทันเดอร์ใน ค.ศ. 2019
เกิด:  (1997-04-26) 26 เมษายน ค.ศ. 1997 (27 ปี) แซนตาเฟ รัฐนิวเม็กซิโก สหรัฐ
อาชีพ: นักแสดง
ปีปฏิบัติงาน: ค.ศ. 2001–ปัจจุบัน
แอมเบอร์ มิดทันเดอร์ (อังกฤษ: Amber Midthunder; เกิด 26 เมษายน ค.ศ. 1997) เป็นนักแสดงหญิงชาวอเมริกัน และเป็นสมาชิกเผ่าซูจากเขตสงวนอินเดียนฟอร์ตเพ็ก เธอเป็นที่รู้จักจากบทบาทประจำในซีรีส์โทรทัศน์เรื่อง Legion และ Roswell, New Mexico ทั้งยังปรากฏในซีรีส์โทรทัศน์เรื่อง Longmire และ Banshee
แอมเบอร์ มิดทันเดอร์รับบท นารู จากภาพยนตร์เรื่อง โคแมนชีปะทะพรีเดเตอร์ (2022) ซึ่งเป็นภาคที่ห้าของภาพยนตร์แฟรนไชส์เรื่อง พรีเดเตอร์
ประวัติ

แอมเบอร์ มิดทันเดอร์ เป็นบุตรของเดวิด มิดทันเดอร์ (David Midthunder) นักแสดง และแอนเจลิก มิดทันเดอร์ (Angelique Midthunder) เป็นผู้คัดเลือกนักแสดงและสตันต์แมน แอมเบอร์สืบเชื้อสายพื้นเมืองอเมริกันโดยขึ้นทะเบียนเป็นสมาชิกของเผ่าซู (Sioux) ในเขตสงวนอินเดียนฟอร์ตเพ็ก นอกจากนี้เธอยังมีเชื้อสายไทยและจีนจากมารดา
แหล่งข้อมูลอื่น

แอมเบอร์ มิดทันเดอร์ ที่อินเทอร์เน็ตมูวีเดตาเบส